استمفورد بریج استدیومیده افطار پروگرامی اویوشتیریلدی
انگلستان نینگ تنیقلی فوتبال جماعه لریدن چلسی و پریمیر لیگ تاریخیده بیر ایلک بولدی. چلسی جماعه سی استمفورد بریج استدیومیده افطار پروگرامی اویوشتیردی.
"رمضان چادری پروژه سی" تامانیدن اولکه ده عنعنوی آچیق افطار تدبیرلری دایره سیده چلسی نینگ لندنده جایلشگن استدیومیده ایلک مرته عمومی روشده افطار بیریلدی.
خوددی شو پروگرام گه چلسی بنیادی باشلیغی سیمون تایلور، چلسی نینگ ایلک قاره تنلی فوتبالچیسی پاول کانوویل و چلسی ییتکچیلریدن لرد دانیل فینکلشتاین هم قتنشدی.
همجمعیتلرنی بیر بیری بیلن یقینلشتیرگنینی افاده ایتگن رمضان چادری پروژه سی نینگ قورووچیسی عمر صلاح "فوتبال انسانلرنس بیرلشتیره دی بیراق رمضان هم بیرلشتیره دی. اوشبو آچیق افطار پروگرامی بیگانه لرنی دوستلیک که ایلنتیره دی." دیدی.
چلسی جماعه سی تامانیدن 14 مارچ کونی بیریلگن بیاناتده استمفورد بریج استدیومیده ایلک مرته افطار پروگرامی اویوشتیره جکلریدن خبر بیریلگندی.
چلسی بنیادی باشلیغی سیمون تایلور هم بو پروگرامنی اویوشتیرگن ایلک پریمیر لیگ جماعه سی بولیشدن فخرلنگن لیکلرینی معلوم قیلگندی.
تایلور "رمضان آیینی و مسلمان جمعیتیمیزنی تنیش، دینی بغری کینگلیک نی تغریب قیلیش فعالیتلریمیزنینگ مهم یونه لیشی دیر" دیب ایتگندی.
چلسی نینگ فوتبالچیسی کالیدو کولیبالی و وسلی فوفانا هم بو پروگرام نی قوللب – قوتلشلرینی تیلگه آلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
